User:Aintajhar

Aintajhar

ऐंताझर (Aintajhar)भारत के मध्य प्रदेश के शहडोल जिले में स्थित छोटा सा गांव है। पोस्ट ऑफिस जोधपुर है। शहडोल से 12 किमी. पूर्व में स्थित है ऐंताझर। आदिवासी बहुल इस गांव की जनसंख्या 1382 है। मतदाता 812 हैं।

खास बातें

1. ग्राम पंचायत

2. आठवीं तक स्कूल

3. राजनीतिक समीकरण

4. जातीय संरचना

5. वनाच्छादित गांव

ग्राम पंचायत

पंचायत के सरपंच 40 साल के bhaiyalal हैं। पंचायत में ऐंताझर के अलावा पड़ोसी गांव फतेहपुर को भी शामिल किया है। ऐसा ऐंताझर की जनसंख्या कम होने के कारण किया गया है।

आठवीं तक स्कूल

गांव में एक सरकारी स्कूल है। आठवीं तक। इसकी स्थापना 1952 में हुई थी। पहले यह स्कूल पांचवीं तक था। साल 1998 से स्कूल को आठवीं तक प्रमोट कर दिया गया।

राजनीतिक समीकरण

ग्राम पंचायत की राजनीति जातीय समीकरण से काफी प्रभावित है। ब्राह्मणों को छोड़कर आमतौर पर सभी जातियां एक बार में किसी एक पक्ष को ही वोट करती हैं। ब्राह्मणों में दो स्पष्ट समूह हैं। ये सामाजिक गतिविधियों में तो साथ रहते हैं लेकिन राजनीति आने पर परस्पर विरोधी रुख अपनाते हैं। राजनीतिक समीकरण कुछ ऐसा है कि वैश्य और कोल समुदाय जिसे वोट देता है,उसके जीतने की उम्मीद अधिक होती है।

जातीय संरचना

ऐंताझर में महज नौ जातियों के लोग रहते हैं। चार सवर्ण (ब्राह्मण, वैश्य, कायस्थ, क्षत्रिय)। ब्राह्मण, वैश्य, कायस्थ मिलाकर करीब ५०० लोग हैं। क्षत्रिय करीब २० लोग। पांच जातियां एससी-एसटी वर्ग की हैं। हरिजन, गोंड़, बैगा, कोल मिलाकर करीब ८०० लोग। बैगा ३००, हरिजन-गोंड़ २००-२००, कोल १०० के करीब। करीब २० लोग अगरिया परिवार के हैं।

वनाच्छादित है गांव

गांव के पश्चिम में बड़े इलाके में जंगल है। इसमें हिरण, लकड़बग्घा, सियार जैसे जानवर हैं। गांव में दो बड़े तालाब हैं। नाम है सागर और सागरी। भुतही और बंजरिया नामक छोटे तालाब भी हैं।